pythainlp/thai_wikipedia_clean_20230101 huggingface dataset:
สองปีก่อนหน้า ในยุคที่ อัล-ชาบาบกำลังรุ่งเรืองในโซมาเลียใต้ กองกำลังของอัลชาบาบได้ส่งกำลังพลเข้ายึดพื้นที่โรงพยาบาลและค่ายบำบัดภัยของเธอ รวมทั้งข่มขู่ในอาบดิปิดตัวโครงการทั้งหมดของเธอเสีย เธอยืนหยัดที่จะไม่ทำตามจนกระทั่งกองกำลังกบฏได้ยอมถอยออกในอาทิตย์ถัดมา ประกอบกับแรงกดดันจากชาวบ้านในพื้นที่, สหประชาชาติ และกลุ่มกิจกรรมอื่น ๆ พื้นที่ของเธอถูกบุกอีกครั้งในเดือนกุมภาพันธ์ 2012 ซึ่งทำให้อาบดิต้องยอมยกเลิกการบริการทั้งหมดไปจนในที่สุดกองกำลังยอมออกจากพื้นที่
มูลนิธิ พญ. ฮะวา อาบดิ.
มูลนิธิ พญ. ฮะวา อาบดิ (Dr. Hawa Abdi Foundation; DHAF) ดำเนินงานโดยฮาบดิเองและลูกสาวสองคนของเธอที่เป็นแพทย์เช่นกัน คือ Deqo Adan (หรือรู้จักในชื่อ Deqo Mohamed) ผู้เป็นซีอีโอของมูลนิธิ และผู้ช่วยAdan (หรือที่รู้จักในชื่อ Amina Mohamed), ข้อมูลจากปี 2012 ระบุว่าองค์กรมีเจ้าหน้าที่จากนานาชาติกว่า 102 คน และมีทีมอาสาสมัครชาวประมงและชาวนาอีกกว่า 150 คน
DHAF is นั้นไม่มีความยึดโยงกับรัฐบาล การเมือง ศาสนา หรือชนเผ่าใด และเป็นองค์กรที่เป็นเอกเทศทางการเงิน เงินทุนทั้งหมดได้มาจากการบริจาคจากทั่วโลกและจากกิจกรรมเรี่ยไรต่าง ๆ เท่านั้น นอกจากนี้เพื่อให้องค์กรไม่มีความยึดโยงกับรัฐบาล องค์กรได้ปฏิเสธการรับเงินอุดหนุนจากรัฐบาลมาโดยตลอด
พื้นที่ของศูนย์ DHAF ประกอบด้วยโรงพยาบาล โรงเรียน และศูนย์โภชนาการ และให้บริการที่พักพิง น้ำ อาหาร และการรักษาโรคแก่สตรีและเด็กเป็นหลัก นับตั้งแต่การก่อตั้งในต้นทศวรรษ 1980s มีการประมาณการว่าที่นี่ได้ช่วยเหลือผู้คนไปมากกว่า 2 ล้านคน
เมื่ออาบดิอายุได้สิบสองปี เธอได้ถูกบังคับแต่งงานกับตำรวจชายที่อายุแก่กว่าเธอมาก ที่ซึ่งทั้งคู่ได้เลิกรากันไปในหลายปีถัดมาก่อนที่เธอจะเดินทางออกจากโซมาเลียไปยังมอสโกและเคียฟ สหภาพโซเวียต ระหว่างที่เธอใช้ชีวิตอยู่ที่โซเวียต เธอได้พบกับอะเดน โมเฮมเมด (Aden Mohammed) นักเรียนแพทย์ผู้ช่วยอาจารย์ (fellow) ชาวโซมาเลีย
ในปี 1973 อาบดิได้แต่งงานกับอะเดน มีลูกด้วยกันคนแรกหลังแต่งงานได้สองปี ทั้งสองมีลูกด้วยกันสามคน คือ Deqo, Amina และ Ahmed โดยที่ Ahmed เสียชีวิตในอุบัติเหตุรถชนในปี 2005 ที่ Hargeisa ขณะเดินทางไปเยี่ยมอะเดนที่ได้แยกกับอาบดิไป ลูกสาวทั้งสอของเธอ Deqo และ Amina เป็นแพทย์ทั้งคู่
อาบดิเสียชีวิตลงเมื่อวันที่ 5 สิงหาคม 2020 ที่บ้านพักของเธอในเมืองโมกาดิชู ด้วยอายุ 73 ปี โดยไม่มีการรายงานสาเหตุการเสียชีวิตของเธอ
วัดเสาธงทอง (นนทบุรี)
วัดเสาธงทอง (ลพบุรี)
2020 Punjab alcohol poisoning
2019 Bihar encephalitis outbreak
วัดพรหมรังษี (ลพบุรี)
วัดเขากะโหลก (ลพบุรี)
วัดช่องสาริกา (ลพบุรี)
วัดเชิงท่า (ลพบุรี)
วัดตองปุ (ลพบุรี)
วัดอัมพวัน (ลพบุรี)
วัดธรรมิการาม (ลพบุรี)
วัดบางปลา (สมุทรสาคร)
วัดราษฎร์บำรุง (สมุทรสาคร)
วัดหน้าพระธาตุ (อุตรดิตถ์)
วัดใหม่เจริญธรรม (อุตรดิตถ์)
วัดยางโทน (อุตรดิตถ์)
วัดหน้าพระธาตุ (นครราชสีมา)
วัดนางพญา (พิษณุโลก)
วัดพระธาตุจอมแจ้ง (แพร่)
วัดบางนาใน (เขตบางนา)
ลูเซียโน เบกฆิโอ
ซิตแซร์นากาแบร์ด
อนุสรณ์สถานการฆ่าล้างเผ่าพันธุ์ชาวอาร์มีเนีย  หรือ ซิตแซร์นากาแบร์ด  เป็นอนุสรณ์สถานทางการของประเทศอาร์มีเนียที่ระลึกถึงเหยื่อของการสังหารหมู่ชาวอาร์มีเนีย อนุสรณ์สถานสร้างขึ้นในปี พ.ศ. 2510 บนเนินเขาซิตแซร์นากาแบร์ดในเยเรวาน เมืองหลวงของอาร์มีเนีย ทุกวันที่ 24 เมษายน ซึ่งเป็นวันระลึกถึงการฆ่าล้างเผ่าพันธุ์อาร์มีเนีย ชาวอาร์มีเนียหลายพันคนจะมาพบกันเพื่อระลึกถึงเหยื่อการฆ่าล้างเผ่าพันธุ์นี้ นับตั้งแต่การก่อตั้งอนุสรณ์สถานได้มีบุคคลสำคัญหลายคนที่เดินทางมาเยี่ยมเยียนที่นี่
ส่วน พิพิธภัณฑ์—สถาบันการฆ่าล้างเผ่าพันธุ์ชาวอาร์มีเนีย  เปิดทำการในปี พ.ศ. 2538
รีลักกูมะ
ฟิลด์คอมแบต
มีนาร์-อี-ปากีสถาน
วัดพระแก้ว จังหวัดชัยนาท
วัดชัยมงคล (เมืองพัทยา)
วัดท่าถนน (อุตรดิตถ์)
วัดทุ่งเศรษฐี (อุตรดิตถ์)
วัดมัชฌิมาวาส จังหวัดอุดรธานี
วัดยางทอง เมืองสงขลา
วัดพระสิงห์ จังหวัดเชียงราย
วัดพระธาตุจอมทอง (อำเภอเทิง)
วัดนางพญา (สุโขทัย)
วัดศรีมหาโพธิ์ จังหวัดสุโขทัย
วัดสวนดอก (พระอารามหลวง)
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดสระแก้ว พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสระแก้ว
เขตการเลือกตั้งที่ 1 ประกอบไปด้วยอำเภอเมืองสระแก้ว อำเภอเขาฉกรรจ์ และอำเภอวังน้ำเย็น (เฉพาะตำบลทุ่งมหาเจริญ)
เขตการเลือกตั้งที่ 2 ประกอบไปด้วยอำเภอคลองหาด อำเภอวังสมบูรณ์ อำเภอวังน้ำเย็น (ยกเว้นตำบลทุ่งมหาเจริญ) และอำเภอวัฒนานคร (ยกเว้นตำบลแซร์ออ และตำบลช่องกุ่ม)
เขตการเลือกตั้งที่ 3 ประกอบไปด้วยอำเภออรัญประเทศ อำเภอโคกสูง อำเภอตาพระยา และอำเภอวัฒนานคร (เฉพาะตำบลแซร์ออและตำบลช่องกุ่ม)
จัตุรัสฟิรเดาส์
จัตุรัสฟิรเดาส์  เป็นพื้นที่เปิดสาธารณะใจกลางเมืองแบกแดด ประเทศอิรัก ชื่อของจัตุรัสนั้นตั้งมาจากคำในภาษา แปลว่า "สวรรค์"
โดยรอบของจัตุรัสเป็นที่ตั้งของมัสยิดเราะมะฎอนที่ 17 และโรงแรมสำคัญสองแห่ง คือโรงแรมปาเลสไตน์ และ โรงแรมอิชตอร
วงเวียนใจกลางจัตุรัสนั้นเคยเป็นที่ตั้งของรูปปั้นมากมายมาก่อน เริ่มจากซุ้มประตูเฉลิมฉลอง "ทหารนิรนาม" (The Unknown Soldier) ในปี ค.ศ. 1959 ซึ่งต่อมาถูกแทนที่ด้วยรูปปั้นของซัดดัม ฮุสเซนที่ถูกทำลายลงระหว่างสหรัฐบุกยึดครองอิรักในปี 2003 ต่อมารูปปั้นนามธรรมสีเขียวโดย บีสมิ ฮะมัด อัฎเฎาะวิรี ได้ถูกนำมาตั้งแทนที่รูปปั้นของซัดดัม สถาปนิกผู้สร้างอนุสรณ์ทหารนิรนาม ริฟัต ตุลญัดเราะญี ได้ระบุในปี 2009 ว่ามีความสนใจที่จะสร้างอนุสรณ์สถานทหารนิรนามขึ้นใหม่ ณ ที่วงเวียนเดิมนี้ ในปี 2013 รูปปั้นของอัฎเฎาะวิรี และเสาประดับได้ถูกนำออกจากจัตุรัสฟิรเดาส์
การทำลายรูปปั้น.
เมื่อเดือนเมษายน 2002 รูปปั้นของซัดดัม ฮุสเซน สูง ออกแบบโดยประติมากร คอลิด อะซุต ได้ถูกตั้งขึ้นเพื่อฉลองวันเกิดปีที่ 65 ของซัดดัม ฮุสเซน
ในปี 2003 รูปปั้นได้ถูกทลายลงมาโดยประชาชนอิรักภายใต้การช่วยเหลือของสหรัฐในการเข้ายึดอิรัก ต่อหน้าฝูงชนนับร้อยคน และได้รับการถ่ายทอดไปเป็นจำนวนมาก โรเบิร์ต ฟิสก์ กล่าวว่าเป็น "ภาพจัดฉากที่สำคัญที่สุดตั้งแต่อิโวจิมะเป็นต้นมา"
อัลตราเซิรฟ์
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 , 2) และ 2 คน (สำหรับเขตเลือกตั้งที่ 3 และ 4)
คะแนนรวมเฉพาะจังหวัดอุดรธานี.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดอุดรธานี
เขตการเลือกตั้งที่ 1 ประกอบไปด้วยอำเภอเมืองอุดรธานี อำเภอหนองแสง และอำเภอประจักษ์ศิลปาคม
เขตการเลือกตั้งที่ 2 ประกอบไปด้วยอำเภอหนองหาน อำเภอกุมภวาปี อำเภอโนนสะอาด อำเภอศรีธาตุ อำเภอไชยวาน อำเภอวังสามหมอ และอำเภอกู่แก้ว
เขตการเลือกตั้งที่ 3 ประกอบไปด้วยอำเภอเพ็ญ อำเภอสร้างคอม อำเภอบ้านดุง อำเภอทุ่งฝน และอำเภอพิบูลย์รักษ์
เขตการเลือกตั้งที่ 4 ประกอบไปด้วยอำเภอบ้านผือ อำเภอน้ำโสม อำเภอนายูง อำเภอกุดจับ และอำเภอหนองวัวซอ
และที่ประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนายประสพ บุษราคัม ว่าที่ ส.ส.เขต 3 พรรคพลังประชาชน เป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 , 2 และ 3 จังหวัดอุดรธานี โดยกำหนดวันเลือกตั้งใหม่คือวันที่ 20 มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายประสพ บุษราคัมที่ถูกใบแดง ทั้งนี้พรรคพลังประชาชนไม่สามารถส่งผู้สมัครคนใหม่ลงแทนนายประสพได้
วัดบางนานอก
วัดบางนานอก เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบางนาใต้ เขตบางนา กรุงเทพมหานคร บนถนนสรรพาวุธ บริเวณวัดบางนานอกมีท่าเรือข้ามฝั่งไปยังคุ้งบางกะเจ้า
ไม่ปรากฏนามผู้สร้างที่ชัดเจน คาดว่าน่าจะสร้างราว พ.ศ. 2400 ชาวบ้านนิยมเรียก วัดปากคลองบางนา ตามสถานที่ตั้งวัดที่ตั้งอยู่ปากคลองบางนา แต่ต่อมาเปลี่ยนชื่อใหม่ เป็นวัดบางนานอก เพราะตั้งอยู่ด้านนอก ส่วนวัดที่อยู่ด้านในคือ วัดบางนาใน
ปูชนียวัตถุและโบราณสถาน คือ พระประธานอุโบสถหลังเก่า หน้าตักกว้าง 1.5 เมตร สูง 1.13 เมตร อายุมากกว่าร้อยปี เป็น พระพุทธรูปยืนทรงเครื่องปางรัตนโกสินทร์ยุคต้น ขนาดเท่าคนจริง หงษ์สัมฤทธิ์ ธรรมาสน์บุษบก แต่ปี พ.ศ. 2556 อุโบสถเกิดเหตุเพลิงไหม้ ทำให้หลวงพ่อองค์ดำ พระประธาน อายุยาวนานกว่า 130 ปี ได้รับความเสียหายถูกเพลิงลุกไหม้ทั้งองค์ ตัวพระอุโบสถพังลงมา ต่อมาปี 2562 มีพิธีทอดผ้าป่าสามัคคี เพื่อสมทบทุนสร้างอุโบสถหลังใหม่ เอนกประสงค์ 3 ชั้น วัดบางนานอก ฉลองพุทธชยันตี 2600 ปี แห่งการตรัสรู้ขององค์สมเด็จพระสัมมาสัมพุทธเจ้า นอกจากนี้ยังเป็นแหล่งศึกษาพระปริยัติธรรมที่เปิดสอนมา ตั้งแต่ พ.ศ. 2475
วัดบางกอบัว
วัดบางกอบัว เป็นวัดราษฎร์สังกัดคณะสงฆ์ฝ่ายมหานิกายในหมู่ที่ 3 บ้านคลองวัด ตำบลบางกอบัว อำเภอพระประแดง จังหวัดสมุทรปราการ วัดตั้งอยู่ริมแม่น้ำเจ้าพระยา หน้าวัดอยู่ทางทิศเหนือตรงข้ามปากคลองพระโขนง ปัจจุบันมีพระครูใบฎีกาสุวินท์ สุวิชาโน เป็นเจ้าอาวาสวัดบางกอบัว
วัดบางกอบัวสร้างขึ้นเมื่อประมาณ พ.ศ. 2275 โดยสองสามีภรรยาชาวมอญชื่อ มะทอ กับ ประทุม ขนานนามวัดว่า วัดบางกะบัว ต่อมาเพี้ยนเป็น "วัดบางกอบัว" พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า เคยเสด็จมาประทับแรมที่วัดแห่งนี้ ณ กุฏิตำหนักอยู่บริเวณหน้าหอสวดมนต์เป็นกุฏิทรงไทยโบราณคู่ ปัจจุบันได้รื้อออกแล้วเพราะชำรุดผุพัง วัดได้รับพระราชทานวิสุงคามสีมาเมื่อประมาณ พ.ศ. 2333 วัดยังเปิดสอนพระปริยัติธรรม มาตั้งแต่ พ.ศ. 2480
วัดบางกอบัวเป็นวัดมอญ แต่เดิมเคยมีเสาหงส์ธงตะขาบตั้งอยู่บริเวณหน้าศาลาโรงครัวหลังเก่า แต่ปัจจุบันไม่หลงเหลือแล้ว เนื่องจากชาวบางกอบัวส่วนใหญ่ไม่ได้สืบทอดประเพณีของชาวมอญไว้และไม่ทราบว่าต้นตระกูลของใครเป็นชาวมอญบ้างและที่ดินที่สร้างวัดก็ไม่ทราบว่าเป็นของใครมาก่อน อาคารเสนาสนะ มีพระอุโบสถ 12 เมตร ยาว 24 เมตร กุฎีสงฆ์ จำนวน 22 หลัง หอสวดมนต์ ศาลาการเปรียญ ซึ่งเป็นทรงไทยโบราณ มีเจดีย์มอญอยู่หน้าวัด
วัดลาดพร้าว
วัดลาดพร้าว เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงลาดพร้าว เขตลาดพร้าว กรุงเทพมหานคร ปัจจุบันวัดลาดพร้าวมีเนื้อที่ทั้งหมด 24 ไร่เศษ ถือเป็นวัดเก่าแก่ที่สุดในเขตลาดพร้าว ปัจจุบัน พระครูวิศิษฎ์สุทธิคุณ (จำรัส) เป็นเจ้าอาวาส
วัดลาดพร้าวสร้างเมื่อประมาณ พ.ศ. 2413 ในฐานะสำนักสงฆ์ ต่อมาปี พ.ศ. 2417 ชาวบ้านเห็นพ้องต้องกับคณะสงฆ์ว่าสมควรย้ายวัดมาอยู่ที่วังลาดพร้าว (คำว่าวัง คือ แอ่งน้ำขังที่กว้างใหญ่กว่าบึง) เนื่องจากสถานที่เดิมเป็นที่ดอนไม่สะดวกต่อการที่พระสงฆ์สามเณรจะใช้น้ำ มาตั้งอยู่ใกล้แหล่งน้ำกว่าและเป็นทางแยกคลองทรงกระเทียมกับคลองลาดพร้าว ทั้งเป็นที่ลุ่ม เป็นวังกว้าง สะดวกต่อการใช้น้ำ ที่ตั้งใหม่ได้สร้างกุฏิ ศาลาการเปรียญทำจากไม้
สิ่งสำคัญในวัดคือ ปราสาทซึ่งภายในบรรจุพระบรมสารีริกธาตุขององค์พระสัมมาสัมพุทธเจ้า ที่ได้อัญเชิญจากเมืองกัณฏิ ประเทศศรีลังกา มาประดิษฐานไว้ที่พระเจดีย์ดาวดึงส์เหนือเศียรพระเจ้าเปิดโลก ในวิหารประดิษฐานพระพุทธจำลองอย่าง หลวงพ่อโสธร หลวงพ่อเพชร หลวงพ่อวัดบ้านแหลม วัดมีศาลาการเปรียญไม้สัก
เลดี
เลดี  เป็นบรรดาศักดิ์อย่างเป็นทางการของสหราชอาณาจักร ใช้นำหน้าชื่อสกุลของหญิงที่มีบรรดาศักดิ์ขุนนาง หรือเป็นเกียรติในสิทธิของหญิงนั้นเอง (suo jure) หรือภรรยาของลอร์ด บารอเน็ต เลิร์ด (laird) หรืออัศวิน และนำหน้าชื่อตัวของธิดาของดุ๊ก มาร์ควิส หรือเอิร์ล
รุลา คอลิด
รุลา คอลิด (; อักษรโรมัน: Rola Khaled; 1 มกราคม ค.ศ. 1984 – ) เป็นนักมวยไทยหญิงชาวเลบานอน นอกจากนี้เธอยังเข้าแข่งขันในเอเชียนบีชเกมส์ในปี ค.ศ. 2014 และ 2016 โดยได้รับเหรียญเงินในการแข่งขันรุ่นเฟเธอร์เวตหญิง 60 กก. และรุ่นไลท์เวลเตอร์เวตหญิง 63.5 กก.
Rola Khaled
ปฏิทินอัสซีเรีย
ปฏิทินอัสซีเรีย  เป็นปฏิทินสุริยคติที่ใช้โดยชาวอัสซีเรียในปัจจุบัน ซึ่งเริ่มปีด้วยฤดูใบไม้ผลิ.
4750 ปีก่อนคริสตกาล ถูกตั้งเป็นปีแรกในคริสต์ทศวรรษที่ 1950 ตามบทความในวารสารชาตินิยมอัสซีเรียที่มีชื่อว่า "กิลกาเมช"; ต่อมา บทความที่เขียนโดยฌ็อง อัลคัส (Jean Alkhas) ใน ค.ศ. 1955 (เมษายน, ฉบับที่ 34) แก้ให้ 4750 ปีก่อนคริสตกาลเป็นปีเริ่มต้น อัลคัสอิงถึงข้อมูลจากนักโบราณคดีชาวฝรั่งเศสที่เขาไม่ได้บอกชื่อ ได้กล่าวว่าแผ่นคูนิฟอร์มที่มีอายุ 4750 ปีก่อนคริสตกาลได้กล่าวถึงปีที่อ้างว่ามีน้ำท่วมใหญ่และจุดเริ่มต้นของชีวิต
ปีใหม่อัสซีเรียยังคงฉลองทุกปีด้วยเทศกาลและงานเลี้ยง ใน ค.ศ. เป็นปีที่ ของปฏิทินอัสซีเรีย และปฏิทินนี้ถูกใช้โดยสังคมชาวอัสซีเรียหลายแห่ง โดยเริ่มใน 4,750 ปีก่อนปฏิทินกริกอเรียน; เพื่อคำนวณปีปัจจุบัน (หลัง 1 เมษายน) ในปฏิทินอัสซีเรีย ต้องบวก 4750 ในปฏิทินกริกอเรียนปัจจุบัน (4750 + = ปีอัสซีเรียที่ )
สนามกีฬานิจนีนอฟโกรอด
สนามกีฬานิจนีนอฟโกรอด  เป็นสนามฟุตบอลที่ตั้งอยู่ที่เมืองนิจนีนอฟโกรอด ประเทศรัสเซีย และเป็นหนึ่งในสนามที่ใช้จัดแข่งขันฟุตบอลโลก 2018 มีความจุ 44,899 ที่นั่ง
สนามแห่งนี้สร้างขึ้นในพื้นที่ประวัติศาสตร์ที่เรียกว่าสปิต ซึ่งเป็นบริเวณที่แม่น้ำวอลกากับแม่น้ำโอคาไหลมาบรรจบกัน สนามถูกสร้างให้มีรูปแบบคลาสสิก ภายนอกตกแต่งด้วยสีขาว น้ำเงิน และฟ้า เพื่อสื่อถึงธรรมชาติในภูมิภาควอลกา รวมไปถึงแหล่งน้ำและสายลม ตัวสนามมีพื้นที่ทั้งสิ้น 127,500 ตารางเมตร
ความจุของสนามโดยประมาณอยู่ที่ 45,000 ที่นั่ง โดยมีที่นั่งสำหรับผู้มีกำลังจ่ายต่ำ 902 ที่นั่ง สนามแห่งนี้ยังใช้เป็นสนามเหย้าของสโมสรฟุตบอลนิจนีนอฟโกรอดในรัสเซียนฟุตบอลเนชันนัลลีก ในฤดูใบไม้ผลิปี 2017 ผู้ว่าการเมือง วาเลรี ชันต์เซฟ เสนอว่า สนามแห่งนี้ควรปรับปรุงให้สามารถรองรับกีฬาประเภทอื่น รวมถึงจัดงานประเภทอื่นได้ อาทิ การแสดงดนตรีสด
Nizhny Novgorod Stadium
Secessio plebis เป็นภาษาละติน หมายถึง การแยกตัวออกของสามัญชน (secession of the plebs) เป็นการใช้อำนาจอย่างไม่เป็นทางการของพลเมืองเพลเบียนแห่งโรม ในมโนทัศน์คล้ายกับการนัดหยุดงานทั่วไป ระหว่าง "secessio plebis" สามัญชนจะอพยพออกนอกกรุงโรมคราวละมาก ๆ เป็นการประท้วงแล้วปล่อยให้แพทริเชียนอยู่ดูแลกันเอง ระหว่างนั้นร้านค้าและโรงช่างทุกแห่งจะปิดทำการ และธุรกรรมพาณิชย์จะยุติลงเป็นส่วนใหญ่ นับเป็นยุทธศาสตร์ความขัดแย้งแห่งระเบียบ (Conflict of the Orders) ที่ได้ผลเนื่องจากเพลเบียนมีจำนวนมากกว่าแพทริเชียน และผลิตทรัพยากรหาเลี้ยงคนชั้นสูง นักวิชาการนับว่าเกิดการประท้วงลักษณะนี้ห้าครั้งระหว่าง 494 ปีก่อน ค.ศ. ถึง 287 ปีก่อน ค.ศ.
มอร์โดเวียอะเรนา
มอร์โดเวียอะเรนา  เป็นสนามฟุตบอลที่ตั้งอยู่ที่ซารันสค์ สาธารณรัฐมอร์โดเวีย ประเทศรัสเซีย สร้างขึ้นเพื่อใช้จัดแข่งขันฟุตบอลโลก 2018 และใช้เป็นสนามเหย้าของสโมสรฟุตบอลมอร์โดเวียซารันสค์ในรัสเซียนโปรเฟสชันนัลฟุตบอลลีก แทนที่สนามเหย้าแห่งเดิมอย่างสนามกีฬาสตาร์ต มอร์โดเวียอะเรนามีความจุ 44,442 ที่นั่ง และมีพื้นที่ 122,700 ตารางเมตร
สนามตั้งอยู่ใจกลางนคร โดยจากสนามสามารถเดินไปยังสถานที่ต่าง ๆ ได้สะดวก สนามถูกออกแบบให้มีภาพดวงอาทิตย์ ซึ่งเป็นสัญลักษณ์ของชาวมอร์ดวินโบราณ หลังจากจบการแข่งขันฟุตบอลโลก สนามถูกปรับปรุงให้เป็นศูนย์กีฬาประจำเมือง
มอร์โดวียาอะเรนา
รายชื่อตัวละครในบ้านสราญแลนด์
วอลโกกราดอะเรนา
วอลโกกราดอะเรนา  เป็นสนามฟุตบอลที่ตั้งอยู่ที่เมืองวอลโกกราด ประเทศรัสเซีย และเป็นหนึ่งในสนามที่ใช้จัดแข่งขันฟุตบอลโลก 2018 และเป็นสนามเหย้าของสโมสรฟุตบอลโรตอร์วอลโกกราด สนามแห่งนี้มีความจุ 45,568 ที่นั่ง
วอลโกกราดอะเรนาถูกสร้างบนพื้นที่สนามกีฬากลางที่ถูกทุบ ใกล้กับอนุสรณ์สถานมามาเยฟคูร์กัน และแม่น้ำวอลกา โดยสนามกีฬากลางแห่งเก่าสร้างขึ้นใน ค.ศ. 1958 บนพื้นที่โรงงานน้ำมันเก่า พื้นที่บริเวณไม่มีการพัฒนามานาน สิ่งก่อสร้างรอบข้างล้วนเป็นอาคารเก่า ๆ ในช่วงที่กำลังก่อสร้างอะเรนาแห่งนี้ ได้พบระเบิดที่ถูกฝังไว้ถึง 300 ลูก และระเบิดทั้งหมดนี้ถูกนำออกไปหมดแล้ว
ก่อนจัดการแข่งขันฟุตบอลโลก 2018 สนามได้ติดตั้งระบบเตือนภัย เครื่องตรวจโลหะ เครื่องตรวจจับของเหลวอันตรายและระเบิด รวมไปถึงระบบรักษาความปลอดภัย 24 ชั่วโมง หลังจากที่การแข่งขันฟุตบอลโลก 2018 จบลง อะเรนาได้ถูกโอนความรับผิดชอบให้กับสโมสรฟุตบอลโรตอร์วอลโกกราด และใช้จัดงานต่าง ๆ ได้แก่ การแข่งขันกีฬาและงานเทศกาล ในอนาคตมีแผนสร้างห้องออกกำลังกายภายในสนาม
Volgograd Arena
สะพานพีซ
สะพานพีซ  เป็นสะพานนานาชาติที่เชื่อมต่อระหว่างแคนาดากับสหรัฐ ตั้งอยู่บริเวณทางตะวันออกของทะเลสาบอีรี ซึ่งเป็นที่ตั้งของต้นแม่น้ำไนแอการา อยู่ห่างจากน้ำตกไนแอการาไปประมาณ สะพานเชื่อมต่อระหว่างบัฟฟาโล รัฐนิวยอร์กในสหรัฐ กับฟอร์ตอีรี รัฐออนแทรีโอในแคนาดา สะพานอยู่ภายใต้การควบคุมขององค์การสะพานสาธารณะบัฟฟาโลและฟอร์ตอีรี สะพานพีซเป็นสะพานโค้งแบบโครงห้าช่วง ยกตัวข้ามแม่น้ำไนแอการาและคลองแบล็กร็อกบนฝั่งอเมริกา ความยาวของสะพานอยู่ที่
ซะซะกิ
ยามาซากิ
ยามาซากิ  เป็นนามสกุลที่นิยมเป็นอันดับ 22 ของญี่ปุ่น ตัวเขียนอีกแบบคือ และ บุคคลที่มีนามสกุลนี้ ได้แก่:
รอลา คาเล็ด
จิทเซร์นาคาเบร์ด
เดอะมอลล์ ไลฟ์สโตร์ นครราชสีมา
รามมนเทียร (อโยธยา)
รามมนเทียร (Ram Mandir ) เป็นโบสถ์พราหมณ์ที่สร้างขึ้นบนจุดแสวงบุญ รามชนมภูมิในอโยธยา รัฐอุตตรประเทศ ประเทศอินเดีย ศาสนิกชนฮินดูจำนวนมากเชื่อว่าที่นี่เป็นสถานที่ประสูติของพระราม เทพเจ้าฮินดูที่นับถือเป็นอวตารปางที่ 7 ของพระวิษณุ การก่อสร้างมนเทียรอยู่ภายใต้การดำเนินงานของศรีรามชนมภูมิตีรถะเกษตร ออกแบบโดยตระกูลโสมปุระแห่งคุชราต และสร้างอยู่บนพื้นที่ที่เคยเป็นที่ตั้งของมัสยิดบาบรีที่ถูกทำลายไปเมื่อปี 1992
การออกแบบดั้งเดิมของมนเทียรนั้นสร้างขึ้นในปี 1988 โดยตระกูลโสมปุระแห่งอะห์มดาบาด ตระกูลโสมปุระเป็นผู้มีส่วนในการออกแบบมนเทียรมาแล้วกว่า 100 แห่งทั่วโลกเป็นระยะเวลา 15 รุ่นคนแล้ว ผลงานออกแบบปัจจุบันในปี 2020 ได้มีการปรับแต่งบางประการโดยตระกูลโสมปุระ มนเทียรจะมีความกว้าง 235 ฟุต ยาว 360 ฟุต และสูง 161 ฟุต หัวหน้าสถาปนิกของโครงการคือ จันทรกันต์ โสมปุระ (Chandrakant Sompura) และบุตรชายของเขาทั้งสองคนคือ นิขิล โสมปุระ (Nikhil Sompura) และ อศิษ โสมปุระ (Ashish Sompura)
วัดโพธารามมหาวิหาร
วัดมหาโพธิ์
สนามกีฬาฮรัซดัน
สโมสรฟุตบอลปยูนิก
สนามกีฬาวัซเกน ซาร์กส์ยัน รีพับบลิกัน
รายชื่อสกุลญี่ปุ่นที่ใช้มากที่สุด
ตามทางการแล้ว ในชื่อบุคคลญี่ปุ่นมีนามสกุลที่แตกต่างกันถึง 291,129 แบบ ตามการเขียนอักษรคันจิ ถึงแม้ว่านามสกุลเหล่านี้มีการออกเสียงและมีอักษรโรมาจิคล้ายกัน นามสกุล 10 อันดับแรกที่ผู้ใช้ประมาณ 10% ของประชากร ในขณะที่ 100 อันดับแรกมีผู้ใช้มากกว่า 33%
รายอันดับนี้มาจากการศึกษาโดยเมจิยาซูดะไลฟ์ในเดือนสิงหาคม ค.ศ. 2008 ซึ่งมีลูกค้าประมาณ 6,118,000 คน
แอมโมเนียมไนเตรต
แอมโมเนียมไนเตรต  เป็นสารประกอบทางเคมีที่มีสูตรทางเคมี เป็นของแข็งผลึกสีขาวประกอบด้วยไอออนของแอมโมเนียและไนเตรต มีสามารถในการละลายสูง และมีการดูดความชื้นในรูปของแข็งแม้ว่าจะไม่สร้างไฮเดรต ส่วนใหญ่ใช้ในการเกษตรเป็นปุ๋ยไนโตรเจนสูง การผลิตทั่วโลกอยู่ที่ 21.6 ล้านตันในปี 2017
การใช้งานหลักอื่น ๆ เป็นส่วนประกอบของสารผสมระเบิดที่ใช้ในการขุดเหมืองหินและการก่อสร้างทางแพ่ง เป็นส่วนประกอบหลักของแอนโฟซึ่งเป็นวัตถุระเบิดอุตสาหกรรมที่ได้รับความนิยมซึ่งคิดเป็น 80% ของวัตถุระเบิดที่ใช้ในอเมริกาเหนือ มีการใช้สูตรที่คล้ายคลึงกันในระเบิดแสวงเครื่อง
หลายประเทศกำลังยุติการใช้งานสำหรับผู้บริโภคเนื่องจากกังวลว่าอาจมีการใช้ในทางที่ผิด การระเบิดของแอมโมเนียมไนเตรตโดยบังเอิญได้คร่าชีวิตผู้คนไปหลายพันคนตั้งแต่ต้นศตวรรษที่ 20
ภัยพิบัติ.
แอมโมเนียมไนเตรตสลายตัวโดยไม่มีการระเบิดเป็นแก๊สไนตรัสออกไซด์และไอน้ำเมื่อถูกความร้อน อย่างไรก็ตามมันสามารถถูกกระตุ้นให้สลายตัวได้โดยการระเบิด การกักตุนจำนวนมากอาจเสี่ยงต่อการเกิดเพลิงไหม้ได้เนื่องจากสามารถเกิดปฏิกิริยาออกซิเดชั่นซึ่งเป็นสถานการณ์ที่อาจขยายขนาดไปสู่การระเบิดได้ง่าย
อาร์เมน ซาร์คิสเซียน
แซร์ช ซาร์กเซียน
เมร์ ไฮเรนิก
คณะวิทยาการคอมพิวเตอร์ มหาวิทยาลัยเอิตเวิช โลรานด์
คณะวิทยาการคอมพิวเตอร์ มหาวิทยาลัยเอิตเวิช โลรานด์ หรือ ELTE-IK (ฮังการี: ; อังกฤษ: ELTE Faculty of Informatics) เป็นคณะหนึ่งในมหาวิทยาลัยเอิตเวิช โลรานด์ (ELTE) ตั้งอยู่ในตึกใต้ 1/C วิทยาเขตลาจมานโยช ริมฝั่งบูดาของกรุงบูดาเปสต์ โดยตั้งขึ้นในปี ค.ศ.2003 แยกจากคณะวิทยาศาสตร์ ELTE มี ดร.โซลตาน โฮร์วาท ("Dr.Zoltán Horváth") เป็นคณะบดี
การเรียนการสอนเกี่ยวกับคอมพิวเตอร์ใน ELTE เริ่มต้นขึ้นในคณะวิทยาศาสตร์ เมื่อ ค.ศ.1972 ได้มีการเริ่มการสอนหลักสูตรวิทยาการคอมพิวเตอร์ขึ้นเป็นครั้งแรก เป็นหลักสูตร 3 ปี มีผู้จบการศึกษาในรุ่นแรกทั้งหมด 60 หลักสูตรวิทยาศาสตร์คอมพิวเตอร์ประสบความสำเร็จอย่างมาก ทำให้ใน ค.ศ.1975 ได้มีเปิดให้ศึกษาปริญญาตรีสาขาคณิตศาสตร์คอมพิวเตอร์ขึ้นภายใต้คณะวิทยาศาสตร์ และใน ค.ศ.1980 ได้มีการก่อตั้งการเรียนการสอนวิทยาการ คอมพิวเตอร์เต็มเวลาอย่างเต็มรูปแบบ ใน ค.ศ.1984 ได้มีการก่อตั้งกลุ่มแผนกวิทยาการคอมพิวเตอร์ (ITCS) ในมหาวิทยาลัย มีพื้นฐานการก่อตั้งจากแผนกคณิตศาสตร์เครื่องจักรกล ในช่วงเวลาของการก่อตั้งนั้น กลุ่มแผนกวิทยาการคอมพิวเตอร์มีแผนกย่อยอยู่ 2 แผนกภายใน ประกอบด้วย แผนกการวิเคราะห์ข้อมูลตัวเลข และ แผนกวิทยาการคอมพิวเตอร์ทั่วไป ใน ค.ศ.1992 กลุ่มแผนก ITCS มีการขยายเพิ่ม มีการจัดตั้งทีมศูนย์วิจัยด้านคอมพิวเตอร์ และ มีการตั้งแผนพีชคณิตคอมพิวเตอร์ขึ้นในวันที่ 1 กันยายน ค.ศ.2003 ได้มีการก่อตั้งคณะวิทยาการคอมพิวเตอร์ แยกจากคณะวิทยาศาสตร์โดยสมบูรณ์ และเริ่มการเรียนการสอนสาขา IT โดยมีคณาจารย์และเจ้าหน้าที่จากแผนกวิทยาการสารสนเทศ แผนกวิทยาศาสตร์แผนที่ และ แผนกภูมิสารสนเทศ ของคณะวิทยาศาสตร์ ELTE
สาขาระดับปริญญาตรี.
การศึกษาระดับปริญญาตรีของผู้ออกแบบโปรแกรมในสาขาสารสนเทศมีความเชี่ยวชาญ 6 สาขา (A, B, C, F, T1, T2) ในหลักสูตรเต็มเวลา นอกเหนือจากทักษะด้านไอทีขั้นพื้นฐานที่จำเป็นสำหรับทุกคนแล้วความเชี่ยวชาญแต่ละอย่างยังช่วยให้ได้รับทักษะพิเศษเพิ่มเติม ระยะเวลาการฝึกอบรมในหลักสูตรเต็มเวลาในแต่ละสาขาวิชาคือ 6 ภาคการศึกษา (ตามหลักสูตรที่แนะนำ)
ความเชี่ยวชาญด้านการสร้างแบบจำลองสารสนเทศ ("A") แนะนำสำหรับนักเรียนที่สนใจในการออกแบบและการใช้งานระบบไอทีที่ต้องการการกำหนดแบบจำลองทางคณิตศาสตร์ที่ถูกต้องและความเข้าใจที่ลึกซึ้งยิ่งขึ้นเกี่ยวกับวิธีการคำนวณเชิงตัวเลขและเชิงสัญลักษณ์
ความเชี่ยวชาญเฉพาะด้านสารสนเทศเพื่อการพัฒนาซอฟต์แวร์ ("B") เหมาะสำหรับนักเรียนที่สนใจในการออกแบบระบบซอฟต์แวร์ที่ซับซ้อนสำหรับผู้ที่ต้องการความรู้อย่างละเอียดเกี่ยวกับวิธีการทางทฤษฎีและการปฏิบัติและเครื่องมือในการพัฒนาซอฟต์แวร์
ความเชี่ยวชาญด้านไอทีแอปพลิเคชันซอฟต์แวร์ ("C") เปิดรับนักเรียนที่สนใจในแง่มุมเชิงปฏิบัติของแอปพลิเคชันไอทีและผู้ที่ต้องการได้รับความรู้ทางเทคโนโลยีที่หลากหลายในด้านต่างๆของแอปพลิเคชันไอที (เช่นระบบสารสนเทศสำหรับองค์กรแอปพลิเคชันมัลติมีเดียเป็นต้น) การฝึกอบรมนี้ส่งเสริมการจ้างงานทันทีหลังจากสำเร็จการศึกษาระดับปริญญาตรี
ในสาขาวิชาเฉพาะด้านการสอน ("T1" และ "T2") นักศึกษาไอทีด้านการออกแบบโปรแกรมจะได้รับการฝึกอบรมซึ่งได้รับความรู้เชิงลึกในสาขาอื่นนอกเหนือจากวิชาชีพไอที ในความเชี่ยวชาญเฉพาะด้าน "T1" วิทยาการคอมพิวเตอร์จะรวมกับคณิตศาสตร์ ส่วนในสาขาวิชาเฉพาะ "T2" จะเป็นการเลือกสาขาวิชาในคณะวิทยาศาสตร์ ได้แก่ ชีววิทยา ฟิสิกส์ภูมิศาสตร์ เคมี สิ่งแวดล้อม เทคโนโลยี วิทยาศาสตร์ธรรมชาติ ภาษาอังกฤษ หรือ ภาษาเยอรมัน โดยจะคิดเป็น 50 หน่วยกิตจาก 180 หน่วยกิตของการฝึกอบรมทั้งหมด ผู้ที่เตรียมความพร้อมสำหรับวิชาชีพครูจะต้องศึกษาโมดูลการสอน จิตวิทยา ทั้งหมด 10 หน่วยกิต สำหรับการสอบใบวิชาชีพครู หลังจบระดับปริญญาโท
ในหลักสูตร "F" เป็นหลักสูตรที่เพิ่มเข้ามา สำหรับสอนนักเรียนชาวต่างชาติโดยเฉพาะ โดยเป็นหลักสูตรที่เน้นการให้ความรู้ที่สามารถนำไปต่อยอดได้หลายแบบ เป็นความรู้พื้นฐาน สำหรับเรียนต่อระดับปริญญาโท หรือ การทำงานพัฒนาซอฟต์แวร์ในอนาคต
เจ้าพระยายมราช (แก้ว สิงหเสนี)
เจ้าพระยายมราช (แก้ว สิงหเสนี) เกิดเมื่อปีชวดพ.ศ. 2347 ในรัชกาลที่ 1 เป็นบุตรคนที่แปดของจมื่นเสมอใจราช (สิงห์) มารดาคือท่านผู้หญิงเพ็ง ซึ่งเป็นธิดาของพระพิพิธสาลี (สังข์) นายแก้วมีพี่ชายร่วมมารดาเดียวกันชื่อว่านายเกษ (ต่อมาคือเจ้าพระยามุขมนตรี) ต่อมาในรัชกาลที่ 3 บิดาได้เลื่อนขึ้นเป็นเจ้าพระยาบดินทรเดชา (สิงห์ สิงหเสนี) ที่สมุหนายก นายแก้วเข้ารับราชการเป็นมหาดเล็ก ภายหลังได้เป็น"นายจิตรหุ้มแพร" ต่อมาเป็น"จมื่นสมุหพิมาน" ปลัดกรมพระตำรวจขวา หลังจากที่ไปชำระปราบโจรผู้ร้ายที่เมืองนครราชสีมา จึงได้เลื่อนขึ้นเป็น"พระพรหมบริรักษ์" เจ้ากรมสนมตำรวจขวา
ในพ.ศ. 2384 ขุนนางกัมพูชาซึ่งอยู่ภายใต้การปกครองของเวียดนามราชวงศ์เหงียนลุกฮือขึ้นต่อต้านการปกครองของญวน พระพรหมบริรักษ์ (แก้ว) ได้ติดตามเจ้าพระยาบดินทรเดชา (สิงห์) ผู้เป็นบิดาไปในการศึกสงครามในครั้งนี้ด้วย เจ้าพระยาบดินทรเดชา (สิงห์) มอบหมายให้พระพรหมบริรักษ์ (แก้ว) นำทัพเข้าโจมตีเมืองโพธิสัตว์ หลังจากนั้นเมื่อฝ่ายญวนล่าถอยออกจากกัมพูชาไปอยู่ที่เมืองโจดกแล้ว เจ้าพระยาบดินทรเดชา (สิงห์) จึงมอบหมายให้พระพรหมบริรักษ์ (แก้ว) นำนักองค์ด้วงไปตั้งมั่นอยู่ที่เมืองอุดงในพ.ศ. 2385 พระพรหมบริรักษ์ (แก้ว) ร่วมกับเจ้าพระยายมราช (บุนนาค ยมนาค) และนักองค์ด้วง ยกทัพเข้าโจมตีคลองหวิญเต๊ในจังหวัดอานซางของเวียดนาม แต่ทัพฝ่ายญวนสามารถต้านทานทัพของฝ่ายสยามได้ทำให้ฝ่ายสยามต้องล่าถอยกลับ พระพรหมบริรักษ์ (แก้ว) คุ้มครองนักองค์ด้วงอยู่ที่เมืองอุดงเป็นเวลาสามปี จนกระทั่งในพ.ศ. 2388 ทัพญวนนำโดยเหงียนจิเฟือง (Nguyễn Tri Phương) ยกทัพญวนขึ้นมาโจมตีเมืองพนมเปญ พระพรหมบริรักษ์ (แก้ว) เข้าป้องกันเมืองพนมเปญแต่ฝ่ายญวนสามารถเข้ายึดเมืองพนมเปญได้สำเร็จ พระพรหมบริรักษ์ (แก้ว) ถอยไปอยู่ที่เมืองอุดง เจ้าพระยาบดินทรเดชา (สิงห์) เดินทางมาจากกรุงเทพฯเพื่อป้องกันเมืองอุดง เหงียนจิเฟืองนำทัพญวนเข้าล้อมเมืองอุดงจนกระทั่งนำไปสู่การเจรจาเพื่อยุติสงครามอานัมสยามยุทธในที่สุด
พระพรหมบริรักษ์ (แก้ว) สมรสกับท่านผู้หญิงหนู เป็นธิดาของเจ๊สัวต่วน ซึ่งเป็นน้องชายของเจ้าพระยานิกรบดินทร์ (โต กัลยาณมิตร) นอกจากนี้ยังมีภรรยาอื่นๆ ยกตัวอย่างเช่นท่านผู้หญิงเปรียม ซึ่งเป็นธิดาของเจ้าพระยานครราชสีมา (ทองอิน ณ ราชสีมา)
หลังจากกลับจากศึกอานัมสยามยุทธ หลังจากที่พระยามหาเทพ (ปาน) ถึงแก่กรรม พระพรหมบริรักษ์ (แก้ว) ได้รับโปรดเกล้าฯเลื่อนขึ้นเป็น"พระมหาเทพ" เจ้ากรมพระตำรวจซ้าย เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติในพ.ศ. 2394 ทรงแต่งตั้งพระมหาเทพ (แก้ว) ขึ้นเป็น"พระยาสีหราชเดโช" พระบาทสมเด็จพระจอมเกล้าฯพระราชทานอาญาสิทธิ์ให้แก่พระยาสีหราชเดโช (แก้ว) ไปปราบโจรผู้ร้ายที่เมืองนครราชสีมา ต่อมาพระยาสีหราชเดโช (แก้ว) ได้รับโปรดเกล้าฯแต่งตั้งเป็นพระยากำแหงสงครามเจ้าเมืองนครราชสีมา และต่อมาเมื่อเจ้าพระยายมราช (ครุฑ) ถึงแก่กรรมเมื่อพ.ศ. 2408 พระยากำแหงสงคราม (แก้ว) จึงได้เลื่อนขึ้นเป็น"เจ้าพระยายมราช" เสนาบดีกรมนครบาล
เจ้าพระยายมราช (แก้ว) ถึงแก่อสัญกรรมเมื่อวันที่ 1 กรกฎาคม ปีมะแม พ.ศ. 2414 อายุ 68 ปี รัชกาลพระบาทสมเด็จพระจุลจอมเกล้าเจ้าอยู่หัว
เจ้าพระยายมราช (แก้ว สิงหเสนี) มีภรรยาและบุตรธิดาดังนี้
ท่านผู้หญิงหนู กัลยาณมิตร ธิดาของเจ๊สัวต่วน
เจ้าคำพา ณ จำปาศักดิ์
ภรรยาชื่อ พยอม
ภรรยาชื่อ อิ่ม
ภรรยาชื่อ แจ่ม
ภรรยาชื่อ แทน
จักรพรรดิออรังเซบ
มัสยิดบาบรี
มัสยิดบาบรี (ไอเอเอสที: Bābarī Masjid (บาบะรี มัสจิด); แปลตรงตัวว่า "มัสยิดของ[จักรพรรดิ]บาบูร์") เป็นอดีตมัสยิดในเมืองอโยธยา, ประเทศอินเดีย ซึ่งสร้างอยู่บนสถานที่ที่ชาวฮินดูเชื่อว่าเป็นสถานที่ประสูติของพระราม เทพเจ้าในศาสนาฮินดู และได้กลายเป็นประเด็นถกเถียงระหว่างชุมชนฮินดูและมุสลิมมาตลอดตั้งแต่ศควรรษที่ 18 จารึกของมัสยิดระบุว่ามัสยิดนั้นสร้างขึ้นในปี 1528–29 (ฮิจเราะห์ศักราช 935) โดยนายพลมีร์บากี ภายใต้พระราชกระแสรับสั่งของจักรพรรดิโมกุล จักรพรรดิบาบูร์ มัสยิดได้ถูกโจมตีและทุบทำลายลงในปี 1992 โดยกรเสวกฮินดู ซึ่งได้นำไปสู่ความรุนแรงทั่วอนุทวีปอินเดีย